
Narva Linnavalitsuse 28.12.1994 korralduse nr 1312-k

„Eluruumide arvamine tööandja eluruumide hulka“

kehtetuks tunnistamine

1.  Asjaolud ja menetluse käik

Narva Linnavalitsus võttis 28.12.1994 vastu korralduse nr 1312-k „Eluruumide arvamine tööandja eluruumide hulka“, millega arvati tööandja – Tolliinspektsiooni  eluruumide hulka kolmetoaline korter elamispinnaga 41,6 m2 aadressil Kangelaste pr 51 - 36 Narvas.  

Kinnistusraamatu andmetel oli nimetatud korteriomandi omanikuks Eesti Vabariik ja  valitsejaks Rahandusministeerium ning käesoleval ajal on korter füüsilise isiku omandis.
Narva Linnavalitsuse päringule antud vastuses teatas Rahandusministeerium, et peab otstarbekaks tunnistada Narva Linnavalitsuse 28.12.1994 korraldus nr 1312-k  kehtetuks, kuna praegu kehtivates õigusaktides ei ole tööandja eluruume ette nähtud.
Arvestades Rahandusministeeriumi seisukohta, on otstarbekaks tunnistada eelpoolmainitud Narva Linnavalitsuse korraldus kehtetuks.

2. Õiguslikud alused

Kohaliku omavalitsuse korralduse seaduse § 6 lõike 1 kohaselt omavalitsusüksuse ülesandeks on korraldada antud vallas või linnas sotsiaalabi ja -teenuseid, vanurite hoolekannet, noorsootööd, elamu- ja kommunaalmajandust, veevarustust ja kanalisatsiooni, heakorda, jäätmehooldust, territoriaalplaneerimist, valla- või linnasisest ühistransporti ning valla teede ja linnatänavate korrashoidu, juhul kui need ülesanded ei ole seadusega antud kellegi teise täita.

Vastavalt haldusmenetluse seaduse § 64 lõikele 2 haldusorgan otsustab haldusakti kehtetuks tunnistamise kaalutlusõiguse kohaselt, kui seadus ei keela haldusakti kehtetuks tunnistada või ei kohusta haldusakti kehtetuks tunnistama. 

Haldusmenetluse seaduse § 68 lõike 2 kohaselt haldusakti kehtetuks tunnistamise otsustab haldusorgan, kelle pädevuses oleks haldusakti andmine kehtetuks tunnistamise ajal.

Vastavalt haldusmenetluse seaduse § 70 lõikele 1 kehtetuks tunnistamine vormistatakse iseseisva haldusaktiga, mille kohta kehtivad kõik tavalisele haldusaktile kohaldatavad nõuded. 

3. Otsus

Tunnistada kehtetuks Narva Linnavalitsuse 28.12.1994 korraldus nr 1312-k „Eluruumide arvamine tööandja eluruumide hulka“. 

4. Rakendussätted 

4.1. Narva Linnavalitsuse Linnavara- ja majandusametile teha käesolev korraldus teatavaks Rahandusministeeriumile.

4.2. Korraldus jõustub seadusega sätestatud korras. 

4.3 Kaesolev korraldust võib vaidlustada Tartu Halduskohtu Jõhvi kohtumajas 30 paeva jooksul arvates Narva Linnavalitsuse poolt korralduse teatavakstegemise päevast.

